VAIO Felhasználói útmutató

FAQ

#### Mi a teendő, ha a VAIO számítógép nem kapcsol be (a zöld tápellátás jelzőfény nem világít)?

- Ellenőrizze, hogy minden eszköz megfelelően csatlakoztatva van-e (például a VAIO számítógép a tápegységhez, a tápegység a tápkábelhez, valamint a tápkábel a hálózati csatlakozóaljzathoz). [Részletek]

- Ha olyan elosztóhoz csatlakoztatta a VAIO számítógép tápkábelét, amelyen kapcsoló is található, akkor ellenőrizze, hogy a kapcsoló be van-e kapcsolva, és hogy az elosztó csatlakoztatva van-e az elektromos hálózathoz.

- Ha nem a szokásos módon kapcsolta ki VAIO számítógépét, akkor az is lehetséges, hogy a tápellátás-vezérlő valamilyen programhiba miatt állt le.
  Válassza le az összes kábelt és perifériát (például a tápkábelt és az USB-eszközöket), vegye ki az akkumulátort, majd várjon kb. öt percet. Ezután mindent csatlakoztasson vissza a helyére, és kapcsolja vissza a számítógépet.

- A VAIO számítógép első használata előtt csatlakoztatnia kell a számítógépet az elektromos hálózathoz a tápegység segítségével.

- Ellenőrizze, hogy a számítógéphez mellékelt Sony váltóáramú tápegységet használja-e.
  Biztonsága érdekében csak a VAIO számítógéphez mellékelt eredeti Sony újratölthető akkumulátort és váltóáramú tápegységet használja.

- Ellenőrizze, hogy az akkumulátor megfelelően van-e behelyezve.

- Lehetséges, hogy az akkumulátor hamarosan lemerül.

- Ellenőrizze, hogy nincs-e a VAIO számítógép Hibernálás üzemmódban. Ehhez nyomja meg a számítógép (FőKapcsoló (Power)) gombját.
  Ne feledje, hogy ha négy másodpercnél tovább nyomja le a (FőKapcsoló (Power)) gombot, a számítógép kikapcsolódik.

- Ha a VAIO számítógépet hideg környezetből közvetlenül viszi meleg helyre, vagy magas páratartalom mellett használja, pára csapódhat le a számítógép belsejében.
  Ilyenkor várjon legalább egy órát a számítógép bekapcsolásáig.
  Ne használja a számítógépet magas páratartalom mellett (80%-nál magasabb relatív páratartalomban), mert a számítógép meghibásodhat.