VAIO Felhasználói útmutató

Task

# Memóriamodulok hozzáadása és eltávolítása

Ha számítógépe sebességét vagy több program egyidejű futtatása során nyújtott teljesítményét kívánja fokozni, növelje meg a memória méretét opcionális memóriamodulok telepítésével.
A számítógép memóriájának bővítése előtt olvassa el a Megjegyzések a memóriamodulok hozzáadásához és eltávolításához részt.[Részletek]
Ha két vagy több foglalatba telepít memóriamodulokat, akkor a teljesítmény fokozását a kétcsatornás üzemmód fogja támogatni.
A számítógépén telepített memóriamodul típusa, illetve a telepített memória mérete típustól függően eltérő lehet.

1. Kapcsolja ki VAIO számítógépét és a perifériás eszközöket, húzza ki a tápkábelt és az összes csatlakoztatott kábelt, majd távolítsa el az akkumulátort. [Részletek]

1. Várjon egy kicsit, amíg a VAIO számítógép lehűl.

Közvetlenül kikapcsolás után a VAIO számítógép belső alkatrészei még forrók lehetnek. Amikor a VAIO számítógépet ilyen állapotában kezeli, legyen óvatos, nehogy megégesse magát.

1. Terítsen egy tiszta kendőt egy sima, lapos felületre, és az alábbi ábra szerint helyezze rá VAIO számítógépét. A memóriamodul-rekesz fedelének felnyitásához egy csillagcsavarhúzó segítségével távolítsa el a csavarokat.

A csavarok helyét az alábbi ábrán nyilak jelzik.
Egyes típusok esetén a memóriamodul-rekesz fedelét elveszíthetetlen csavarok rögzítik, amelyek a fedéltől nem választhatók el.
A memóriamodul-rekesz fedelének alakja és helye a típustól függ. A memóriamodul-rekesz fedelének helyét a VAIO számítógép alján kell keresni.

1. Az elektrosztatikus töltés levezetése érdekében érintsen meg egy külső fémtárgyat.

A VAIO számítógép belsejének fém alkatrészeit ne érintse meg.

1. Ha nincs szabad foglalat, távolítsa el a jelenleg telepített memóriamodult. A memóriamodul kiugratásához húzza a rögzítőkarokat a nyilak által jelzett irányba (1), majd húzza ki a memóriamodult a nyíl irányában (2).

1. Vegye ki az új memóriamodult az antisztatikus védőtasakból.

1. A memóriamodult a szélein megfogva, érintkezőivel lefelé csúsztassa be a memóriamodul-foglalatba, miközben a modulon lévő bevágást a foglalat kis kiálló részéhez igazítja.

1. A memóriamodult az ábra szerint, a szélénél tartva nyomja a foglalatba, amíg be nem kattan a helyére.

A két oldalsó rögzítőkar a helyére pattanva rögzíti a memóriamodult. A memóriamodulon levő integrált áramköröket (IC-ket, a fekete alkatrészeket) ne érintse meg.

1. Helyezze vissza a memóriamodul-rekesz fedelét, majd rögzítse a 3. lépésben kicsavarozott csavarokkal.

1. Tegye be az akkumulátort, csatlakoztassa az 1. lépésben eltávolított összes csatlakozókábelt és perifériás eszközt, majd kapcsolja be a számítógépet.

1. Ellenőrizze, hogy a rendszermemória mérete megfelelően módosult-e. [Részletek]

Ha a rendszermemória jelzett mérete megfelelő, akkor a memóriamodul-telepítés sikeresen megtörtént.
Kapcsolódó témák
Megjegyzések a memóriamodulok hozzáadásához és eltávolításához